AIŠKINAMASIS RAŠTAS

Dėl bešeimininkio turto priėmimo Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

 Statiniai: pieninė (t. y. medinę dalį ir lentų priestatą; koordinatės X6139374 Y 592179), esanti Molėtų r. sav., Suginčių sen., Skudutiškio k. ir veršidė (koordinatės X 6106609 Y590511), esanti Molėtų r. sav., Dubingių sen., Mikališkių k., Utenos apylinkės teismo sprendimais pripažinti bešeimininkiais daiktais ir perduodami Molėtų rajono savivaldybės nuosavybėn. Įregistravus statinius Molėtų rajono savivaldybės nuosavybėn, atsiras galimybė statinius įrašyti į Molėtų rajono savivaldybės viešame aukcione parduodamo nekilnojamojo turto ir kitų nekilnojamųjų daiktų sąrašą ir skelbti pardavimą.

Parengto sprendimo projekto tikslas – priimti bešeimininkį turtą Savivaldybės nuosavybėn ir apskaityti jį Molėtų rajono savivaldybės administracijos buhalterinėje apskaitoje.

**2. Šiuo metu esantis teisinis reglamentavimas:**

Lietuvos Respublikos civilinio kodekso 4.58 straipsnio 1 dalis;

Lietuvos Respublikos vietos savivaldos įstatymo 16 straipsnio 2 dalies 26 punktas, 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 7 punktas, 12 straipsnio 1, 2 dalys;

Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunktis;

Utenos apylinkės teismo 2019 m. spalio 1 d. sprendimas civilinėje byloje Nr. e2YT-4435-732/2019;

Utenos apylinkės teismo 2019 m. gruodžio 5 d. sprendimas civilinėje byloje Nr. e2YT-6465-1093/2019.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – racionaliai valdomas bešeimininkis turtas, esantis Molėtų rajono savivaldybės teritorijoje.

Neigiamų pasekmių nenumatoma.

**4. Priemonės sprendimui įgyvendinti**

Teisės akto vykdymas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos):**

Bus reikalingos lėšos statinių kadastriniams matavimams atlikti ir teisinei registracijai. Išlaidų finansavimo šaltinis – savivaldybės biudžeto lėšos.

**6. Vykdytojai, įvykdymo terminai**

Molėtų rajono savivaldybės administracija.